[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Pa\u0308rnu Siinmaa park vajab uuendamist"}, {"text_idx": "#000004", "text": "Eesti ja viie va\u0308lisriigi noored avaldasid mo\u0303tteid Siinmaa pargi u\u0308mberkujundamiseks."}, {"text_idx": "#000006", "text": "[pullquote]Pa\u0308rnu linnavalitsuse planeerimisosakonna juhataja Kaido Koppel oli pa\u0308rast noorte esinemisi ha\u0308mmeldunud[/pullquote]Riia maantee ja Kooli ta\u0308nava vahel asuv park sai Siinmaa nime Pa\u0308rnu linnavolikogu otsusega 1998. aasta novembris. Viis aastat tagasi palus Mark Soosaar to\u0303sta ka\u0308si nendel Pa\u0308rnu linnavolikogu liikmetel, kes teavad Siinmaa pargi asukohta. Vastuseks to\u0303usis u\u0308ksnes kolme rahvaesindaja ka\u0308si. Ka\u0308esoleva aasta jo\u0303ulukuuks on teadlikus to\u0303usnud ja Siinmaa pa\u0308randit ning tema nimelise pargi asukohta teavad isegi Austria, Portugali, Itaalia, Sloveenia ning Prantsusmaale kuuluva Kariibidel asuva Martinique\u2019i saarelt pa\u0308rit noored."}, {"text_idx": "#000007", "text": "Linnaarhitekt Olev Siinmaa on kahe suure so\u0303ja vahelisel ajal kavandanud Pa\u0308rnusse rannahotelli, rannahoone, paar-kolmku\u0308mmend linna kaunistavat villat ja muud hoonet, millest alles hiljuti u\u0308ks maja Johann Voldemar Jannseni ta\u0308naval lammutati. Siinmaa projekteeritud on ka Kooli ta\u0308nava a\u0308a\u0308rne valge koolimaja, mis valmis lo\u0303plikult vahetult enne so\u0303da, 1941. aasta jaanikuul. Pa\u0308rnu u\u0308hisgu\u0308mnaasiumi koolihoone on u\u0308ks kaunimaid ja omana\u0308olisemaid terves riigis ning vo\u0303etud seepa\u0308rast muinsuskaitse alla."}, {"text_idx": "#000008", "text": "Koolimaja ees u\u0308le kitsa ta\u0308nava asuv Siinmaa auks nimetatud park on aga praeguseks va\u0308ga va\u0308sinud ilmega ja vajab po\u0303hjalikku uuendamist. Nu\u0308u\u0308d vo\u0303ttis u\u0308hisgu\u0308mnaasium asja ka\u0308sile. Oma kooli o\u0303pilaste eestvedamisel tutvustati ta\u0308na Pa\u0308rnu linnavalitsuse esindajatele lennukaid mo\u0303tteid Siinmaa pargile uue va\u0308limuse andmiseks. Siinmaa pargi visiooni arendust teostati viie va\u0308lispartneri kaasamisel Erasmus+ projekti ja \u201eConstruisons l\u2019espace de vie de demain\u201c (\u201eEhitame homset elukeskkonda\u201c) raames. Sarnaste projektide peateemadeks on ja\u0308tkusuutlik arhitektuur ja keskkond. Projektid na\u0308evad ette osalevate koolide o\u0303pilastele arhitektuuri alaste baasteadmiste andmist ja nende teadmiste rakendamist, et teha omavalitsustele konkreetseid ettepanekuid mo\u0303ne nende kodukohas asuva ala parendamiseks ja arendamiseks."}, {"text_idx": "#000009", "text": "\u00ab Pakuti skulptuuri ja veesilma"}, {"text_idx": "#000010", "text": "Pa\u0308rnu keskraamatukogu saalis toimunud ta\u0308nasele visioonide esitlusele eelnes paari kuu pikkune eelto\u0308o\u0308, mida vedas u\u0308hisgu\u0308mnaasiumi kunsti- ja arhitektuuri o\u0303petaja Marika Ristma\u0308e. Kaasatud oli ka maastikuarhitekt Kadri Maikov. Eesti Maau\u0308likooli lektor esines oktoobris ja detsembris loengutega ja viis la\u0308bi to\u0308o\u0308tubasid. \u201eTema juhendamisel vo\u0303eti Siinmaa pargi visiooni kujundamisel arvesse tervendavate aedade na\u0308iteid, et park oleks kogukonna jaoks rahu, lo\u0303o\u0303gastust ja argipa\u0308evast po\u0303genemise vo\u0303imalust pakkuv roheala,\u201d selgitas u\u0308hisgu\u0308mnaasiumi projektijuht Liis Raal-Virks."}, {"text_idx": "#000011", "text": "Keskraamatukogus esitlesid projektipartnerid pargi plaane ja nende po\u0303hjal valminud 3D makette. Ko\u0303ik esitlejad to\u0303desid, et hetkel on Siinmaa park pime ja seda kasutatakse peamiselt la\u0308bika\u0308igu rajana u\u0308helt ta\u0308navalt teisele suundumiseks. O\u0303pilased vaatlesid vo\u0303imalusi, kuidas summutada Riia maanteelt kostuvat liiklusmu\u0308ra, muuta roheala mo\u0303nusaks lo\u0303o\u0303gastuspaigaks nii noortele kui lastega peredele."}, {"text_idx": "#000012", "text": "Huvitavaid ja koguni pa\u0308ris ootamatuid mo\u0303tteid oli mitmeid. Na\u0308iteks soovitati lillepeenart, kuhu ko\u0303ik linnakodanikud vo\u0303iksid tulla taimi istutama. Pakuti skulptuuri ja veesilma; vee keskel vo\u0303iks olla estraadiplate; kiirelt takistuste la\u0308bimise harjutamiseks vastavat parkuuriraja seina, mo\u0303nede puude mahavo\u0303tmist. Leiti, et praegune lagunenud ko\u0303nnitee tuleks asendada na\u0308iteks Portugalis kasutatava sillutisega. Vo\u0303iks olla sein grafitite maalijatele."}, {"text_idx": "#000013", "text": "Pa\u0308rnu linnavalitsuse planeerimisosakonna juhataja Kaido Koppel oli pa\u0308rast noorte esinemisi ha\u0308mmeldunud. Tema arvates saavad arhitektid kindlasti kuuldud ja na\u0308htud mo\u0303tteid lo\u0303pliku kavandi koostamisel kasutada. Ja\u0308rgmise aasta eelarve koostamisel tahab linnavalitsus vajaliku rahaga arvestada ja park vo\u0303iks juba paari aasta pa\u0308rast ta\u0308iesti teiseilmeline olla."}]